૧૭:૫૧, ૪ જાન્યુઆરી ૨૦૧૬ સુધીનાં પુનરાવર્તન\n૭,૧૮૫ bytes removed , ૬ વર્ષ પહેલાં\n150.242.17.28 (talk)એ કરેલો ફેરફાર 427217 પાછો વાળ્યો\n૧૭:૪૯, ૪ જાન્યુઆરી ૨૦૧૬ સુધીનાં પુનરાવર્તન (ફેરફાર કરો)\n(→આ પણ જુઓ)\n૧૭:૫૧, ૪ જાન્યુઆરી ૨૦૧૬ સુધીનાં પુનરાવર્તન (ફેરફાર કરો) (રદ કરો)\nનાનું (150.242.17.28 (talk)એ કરેલો ફેરફાર 427217 પાછો વાળ્યો)\n== આ પણ જુઓ ==\n* [[પાલિ ભાષા]]\nજૈન ધર્મ અથવા જૈનત્વ ભારતમાં ઉદ્ભવેલો અને પાળવામાં આવતો એક ધર્મ છે, જે મૂળ અહિંસાના માર્ગ પર ચાલવાની શિક્ષા આપે છે. જૈન ધર્મનાં અનુયાયીઓને શ્રાવક કહેવામાં આવે છે. મહાવીર સ્વામી આ ધર્મના ૨૪મા તીર્થંકર હતા તથા, પ્રથમ તીર્થંકર તરીકે આદેશ્વર ભગવાનની ગણના થાય છે. આશરે ૨૬૦૦ વર્ષ પહેલા જન્મેલા ભગવાન મહાવીર, અહિંસાના જીવતા જાગતા પ્રતીક હતા. તેમનુ લૌકિક નામ વર્ધમાન હતું. તેઓ જૈન ધર્મના ચોવીસમાં તીર્થંકર તરીકે પૂજાય છે. નાનપણથીજ નિડર એવા મહાવીર સ્વામીનુ બાળપણ મહેલમાં વિત્યુ.\nઆ ધર્મના મૂખ્ય બે સંપ્રદાય છે, શ્વેતાંબર અને દિગંબર. શ્વેતાંબર સંપ્રદાયની માન્યતા અનુસાર તેમણે યશોદા સાથે લગ્ન કર્યા હતા અને તેમની પુત્રીનુ નામ પ્રિયદર્શના હતું. જ્યારે દિગંબર સંપ્રદાય તેમને બાળ બ્રહ્મચારી માને છે. ત્રીસમાં વર્ષે મહાવીરે ગૃહત્યાગ કર્યો હતો. તેમણે બાર વર્ષની આકરી તપસ્યા કરીને મન પર વિજય મેળવ્યો હતો. આ તપસ્યા દરમિયાન તેમણે માનવ અને કુદરત સર્જીત અનેક મુશ્કેલીઓનો સામનો કરવો પડ્યો હતો.\nદિગંબર જૈન ધર્મનો ઇતિહાસ આ પ્રમાણે છે:\nમહાવીર ભગવાનના નિર્વાણ પછી ૬૨ વર્ષમાં ૩ કેવળી થઈ ગયા: ૧. ગૌતમ સ્વામી ૨. સુધર્મ સ્વામી ૩. જમ્બુ સ્વામી.\nતેમના પછી પાંચ શ્રુતકેવળી થઈ ગયા: ૧. વિષ્ણુદેવ ૨. નંદીમિત્ર ૩. અપરાજિત ૪. ગોવર્ધન ૫. ભદ્રબાહુ .\nભદ્રબાહુએ અવધિ જ્ઞાનથી જાણ્યું કે ઉત્તર ભારતમાં દુષ્કાળ પડવાનો છે, તેથી તેમણે દુષ્કાળ પડ્યા પહેલા સંઘ સાથે દક્ષિણ ભારત તરફ ગમન કર્યું. તેમના પછી પરંપરામાં ધરસેન આચાર્ય અને ગુણભદ્ર આચાર્ય થઈ ગયા. ધરસેન આચાર્ય ગિરનારની ગુફામાં રહેતા હતા. તેમણે પોતાનું જ્ઞાન પુષ્પદંત મુનિને અને ભુતબલી મુનિને દક્ષિણ ભારતથી બોલાવીને આપ્યું, જેમણે ષટ્ખંડાગમ આદિ શાસ્ત્રો રચ્યા. ગુણભદ્ર આચાર્યની પરંપરામાં કુન્દ કુન્દ આચાર્ય અને અમૃતચંદ્ર આચાર્ય થયા, જેમણે સમયસાર આદિ શાસ્ત્રો રચ્યાં.\nજૈન ધર્મ એ હિન્દુ ધર્મ સાથે વિશેષ સામ્ય ધરાવે છે.\nજૈન ધર્મના નિયમોને માની તેનું પાલન કરનારાના વ્યક્તિઓને શ્રાવક અને શ્રાવિકા કહે છે.\nબૌદ્ધ ધર્મનો જન્મ ભારતમાં થયો હતો. આ ધર્મનો ઇતિહાસ ખૂબ જુનો છે. તેનો ફેલાવો પાછળથી ચીન દેશમાં વધુ થયો. ભગવાન બુદ્ધ આ ધર્મના સ્થાપક હતા. તેમનો જન્મ ઇ.પૂ. ૫૬૩ના વર્ષમાં ભારતના કપીલવસ્તુ નગરમાં થયો હતો. સિદ્ધાર્થ ગૌતમ બુદ્ધ એ બૌદ્ધ ધર્મના સ્થાપક છે તથા હિંદુ ધર્મમાં વિષ્ણુના ૧૦ અવતારોમાં નવમા અવતાર ગણાય છે. જો કે બૌદ્ધ આ અવતારવાદમા આસ્થા ધરાવતા નથી. ઇ.સ. પુર્વે ૫૬૩ના વર્ષમાં બુદ્ધનો જન્મ કપિલવસ્તુ નગરીમાં શાલ્ક્ય પરિવારમાં થયો હતો. જન્મ સમયે તેમનું નામ સિદ્ધાર્થ હતું. જન્મના કેટલાક દિવસો બાદ માતાનું અવસાન થતાં તેમનો ઉછેર તેમની માસી ગૌતમીએ કર્યો હતો. આથી તેને લોકોએ ગૌતમ કહીને બોલાવવાનું શરૂ કર્યું હતું. ગૌતમ બુદ્ધ 80 વર્ષ સુધી જીવ્યા હતા. ગૌતમ બુદ્ધને શાક્યમુનિ પણ કહેવાય છે.\nબોધગયા નગરમાં આ ધર્મનું ધર્મસ્થાન છે. આ ધર્મનો પ્રાચિન ધર્મગ્રંથ 'ટ્રીપીતક' છે જે પાલી ભાષામાં લખાયો છે. આ ધર્મના ધર્મસ્થાનને પેગોડા કહે છે. બૌદ્ધ ધર્મનો હેતુ નિર્વાણને પામવાનો છે અને તેમના જીવનમાં સત્યનું અને સાદગીનું મહત્વ છે. તેના માર્ગને 'અષટઆત' માર્ગ કહે છે. આ ધર્મમાં ધ્યાનનું સવિશેષ મહત્વ છે. વિપશ્યના ધ્યાનની રીતનો ફેલાવો ભગવાન બુદ્ધે કર્યો હતો.\n== સંદર્ભ ==\n"https://gu.wikipedia.org/wiki/વિશેષ:MobileDiff/427219" થી મેળવેલ


rhea kapoor and karan boolani: rhea kapoor and karan boolani are currently in the maldives for their honeymoon | I am Gujarat Photogallery\nrhea kapoor and karan boolani are currently in the maldives for their honeymoon\nઅનિલ કપૂરની દીકરી રિયાના બૉલ્ડ ફોટોગ્રાફ્સ થયા વાયરલ, હનીમૂન માટે માલદીવ્સ ગઈ છે\nઅનિલ કપૂરની દીકરી રિયાના બૉલ્ડ ફોટોગ્રાફ્સ થયા વાયરલ\nબોલિવૂડ સ્ટાર અનિલ કપૂરની દીકરી રિયા કપૂરના બોલ્ડ ફોટોગ્રાફ્સ સોશિયલ મીડિયા પર છવાઈ ગયા છે. રિયા કપૂર તેના પતિ કરણ બુલાની સાથે હનીમૂન માણવા માટે માલદીવ્સ ગઈ છે.\nઅનિલ કપૂરની દીકરી રિયા કપૂરે પોતાના બોયફ્રેન્ડ કરણ બલૂની સાથે 14 ઓગસ્ટે સાંજે લગ્ન કર્યા હતા. અનિલ કપૂરના જૂહુ સ્થિત બંગલે રિયા અને કરણના લગ્ન થયા હતા. લગ્નમાં માત્ર નજીકના પરિવારજનો અને મિત્રો સામેલ થયા હતા. રિયા અને કરણની પહેલી મુલાકાત સોનમ કપૂરની ફિલ્મ 'આયેશા'ના સેટ પર થઈ હતી. આ ફિલ્મની પ્રોડ્યુસર રિયા કપૂર હતી અને કરણ તેમાં આસિસ્ટન્ટ ડાયરેક્ટર હતો. 2009થી કરણ અને રિયા સાથે છે.\nરિયાએ એક પોસ્ટમાં જણાવ્યું હતું કે, કરણ બૂલાની સાથે તેની લવસ્ટોરી શરૂ થઈ હતી. રિયાએ જણાવ્યું હતું કે, કરણ સાથે પ્રેમ થયો ત્યારે તેની ઉંમર 21 વર્ષ હતી. સૌથી પહેલા રિયાની મોટી બહેન સોનમે એક ઈન્ટરવ્યૂમાં જણાવ્યું હતું કે, રિયા અને કરણ 10 વર્ષથી એકબીજાને ડેટ કરી રહ્યા છે.\nઆ મહિનાની શરૂઆતમાં જ રિયા પતિ કરણ સાથે હનીમૂન માટે માલદીવ્સ પહોંચી હતી. રિયાએ થોડા દિવસ પહેલા ઈન્સ્ટાગ્રામ અકાઉન્ટ પર મરૂન રંગની બિકીની પહેરેલી તસવીર પણ શેર કરી હતી. વર્કફ્રંટની વાત કરીએ તો રિયાએ 'ખૂબસૂરત' અને 'વીરે દી વેડિંગ' જેવી ફિલ્મો કો-પ્રોડ્યુસ કરી છે.\nWeb Title : rhea kapoor and karan boolani are currently in the maldives for their honeymoon\ntheir honeymoon the maldives rhea kapoor and karan boolani rhea kapoor karan boolani\nસાળંગપુર કષ્ટભંજનદેવ હનુમાનજીને 108 પ્રકારના અથાણાંનો ભવ્ય અન્નકૂટ ધરાવાયોનેક્સ્ટ ગેલેરી


પહેલાનું ભૂલી જવું - 2\nકોઈ પણ પ્રસંગને સવળા અને અવળા દૃષ્ટિકોણથી મુલવી શકાય. જેવો દૃષ્ટિકોણ કેળવીએ તેવી સમજણ કેળવાય અને તેના પરિણામ સ્વરૂપે આપણે સુખી ને દુ:ખી રહેતા હોઈએ છીએ. આવો, આ વાતને દૃષ્ટાંતો દ્વારા આ લેખમાં અનુભવીએ.\nકેવા વિચારો કરવા જોઈએ, કેવી આપણી સમજણ કેળવવી જોઈએ અને એના પરિણામ સ્વરૂપે કેવા આનંદમાં રહી શકાય છે તે આવો જોઈએ આ લેખમાં.\nએક દૃષ્ટાંત દ્વારા સમજીએ. પ.પૂ.સ્વામીશ્રી આપણને એમના અવરભાવના જીવનમાં બનેલો નાનપણનો એક પ્રસંગ કહે છે. પ.પૂ.સ્વામીશ્રી 8મા ધોરણમાં ભણતા હતા એ અરસાની વાત છે. એક દિવસ પરીક્ષાનું રિઝલ્ટ આવ્યું. ગણિતના શિક્ષકે દરેક વિદ્યાર્થીને વર્ગમાં વારાફરતી ઊભા કરી પોતાના માર્કસ બોલવાનું કહ્યું. દરેક વિદ્યાર્થીએ પોતાના ગણિત વિષયના માર્કસ બોલવા માંડ્યા. ઘનશ્યામભાઈનો (પ.પૂ.સ્વામીશ્રીનો) પણ માર્કસ બોલવાનો વારો આવ્યો. ઘનશ્યામભાઈને (પ.પૂ.સ્વામીશ્રીને) ગણિતમાં 100માંથી 98 માર્કસ આવ્યા હતા. જ્યાં ઘનશ્યામભાઈએ 98 માર્કસ કહ્યા ત્યાં શિક્ષકે ઘનશ્યામભાઈના ગાલ ઉપર એક તમાચો માર્યો અને કહ્યું, “બે માર્કસ ઓછા કેમ આવ્યા ?” ક્લાસમાં વિદ્યાર્થીઓ તો ઘણા હતા અને એમાંય ઘનશ્યામભાઈને જે માર્કસ આવ્યા હતા તેનાથી ઓછા માર્કસવાળા જ બહુધા હતા તેમ છતાં શિક્ષકે કોઈને નહિ અને ઘનશ્યામભાઈને શિક્ષા કરી. આ પ્રસંગને બંને રીતે મૂલવી શકાય છે. સવળા દૃષ્ટિકોણથી અને અવળા દૃષ્ટિકોણથી. પરંતુ ઘનશ્યામભાઈએ આ પ્રસંગને સવળા દૃષ્ટિકોણથી સ્વીકાર્યો. સાહેબને મારા માટે કેટલો લગાવ છે ? કેટલો આગ્રહ છે કે એના બે માર્કસ પણ ઓછા આવવા દેવા નથી. આવા સવળા વિચારને કારણે ઘનશ્યામભાઈને એ શિક્ષક માટે કોઈ નકારાત્મક અભિગમ કે પૂર્વાગ્રહ ન બંધાયો. જો આ જ પ્રસંગને અવળા વિચાર સાથે સ્વીકાર્યો હોય તો જરૂર એ શિક્ષક માટે પૂર્વાગ્રહ બંધાત. “98 માર્કસ આવ્યા એ શું ઓછા છે ? સાહેબની કાર્ય લેવાની પદ્ઘતિ યોગ્ય નથી. સાહેબ કોઈને પ્રોત્સાહિત કરવાનું શીખ્યા જ નથી વગેરે...” આવી ઘણી બધી માનીનતા બંધાત. જેના કારણે એ શિક્ષકની પસંદગી આપણા માનસમાંથી ઘટી જાય. અને બીજાં ઘણાં બધાં પરિવર્તન એ શિક્ષક સાથેના વ્યવહારોમાં આવી જાય.\nએક ઉક્તિ આપણે નાનપણથી સાંભળતા આવ્યા છીએ : “કોઈ કોઈને દુ:ખી પણ કરતું નથી અને કોઈ કોઈને સુખી પણ કરી શકતું નથી. સૌ સૌના સ્વભાવે દુ:ખી અને સુખી થાય છે.” આપણે ઘણી વાર એવું કહેતા હોઈએ છીએ કે ફલાણી વ્યક્તિ મને દુ:ખી કરે છે. પરંતુ વાસ્તવિકતાએ આપણને આપણા વિચારો જ દુ:ખી અને સુખી રાખતા હોય છે. જો આપણા વિચારો સવળા હશે તો આપણે સુખી રહીશું અને અવળા વિચારો હશે તો દુ:ખી જ રહેવાના એ ચોખ્ખું ગણિત છે. જેવા આપણા વિચારો હશે એવી જ આપણી સમજણ કેળવાશે. સવળા વિચારો હશે તો કોઈના બે શબ્દ, ક્રિયા, સ્વભાવ આપણને દુ:ખી નહિ કરી શકે.\nનારદીપુરના તીતાભગતને અબુધ લોકોએ વગર વાંકે પકડ્યા, માથે મૂંડો કરાવ્યો, ચૂનો ચોપડ્યો, ગળામાં રીંગણાંની માળા પહેરાવી. પછી અવળે ગધેડે પૂંછડું પકડાવીને બેસાડ્યા. હુરિયો બોલાવતાં બજાર વચ્ચે તેમનું સરઘસ કાઢ્યું. સકઘસ પૂરું થયું પછી તીતાભગત હસતાં થકા ઘરમાં પ્રવેશ્યા. ત્યાં તેમનાં ઘર્મપત્ની રડતાં હતાં. તીતાભગતે રડવાનું કારણ પૂછ્યું તો કહે, “તમે ભગવાનની ભક્તિ કરો છો, તો આવું દુ:ખ કેમ આવ્યું ?” ત્યારે તીતાભગત કહે, “ભગવાને આપણા ઉપર બહુ દયા કરી. આપણે પરણ્યા ત્યારે વરઘોડો નીકળ્યો નહોતો, તે આ વરઘોડો નીકળ્યો, ને ગામમાં બધાંને મારી જાણ થઈ. વળી આ પાંચ કિલો શાક અઠવાડિયું ચાલશે, ને મારે ઘણા વખતથી હજામત ચઢી ગયેલી, તે વગર પૈસે મૂંડો થઈ ગયો.” તીતાભગતને હેરાન કરનારાએ હેરાન કર્યા પરંતુ તેમણે સવળો વિચાર રાખ્યો તો દુ:ખ ન લાગ્યું તેમ આપણા સમૂહજીવનમાં પણ જેટલો સવળો વિચાર હશે એટલા જ આનંદમાં રહેવાશે.\nઘણી વાર એવું પણ જોવા મળતું હોય છે કે, આપણે કોઈનો દોષ કે સ્વભાવ જોયો એટલે આપણે આપણા માનસમાં એના માટેની કાયમી કોઈક માનીનતા બાંધી દેતા હોઈએ છીએ. કોઈકને આપણી સાથે અણબનાવ બન્યો. એવો ને એવો અણબનાવ બીજાની સાથે બન્યો એટલે આપણે એવી માનીનતા દૃઢ કરી દેતા હોઈએ છીએ કે, “આમનો તો સ્વભાવ જ ડખાળિયો છે. એમને કાયમ બધાયની જોડે ડખા જ ચાલતા હોય. કોની જોડે એમને બને છે ?” એ જ રીતે કોઈએ આપણને સલાહનાં બે વચન કહ્યાં. એક વાર, બે વાર કહ્યાં એટલે આપણે એવું માની લઈએ છીએ કે આમનો તો સ્વભાવ જ કચકચ કરવાનો છે. જ્યારે જુઓ ત્યારે વણમાંગી સલાહ જ આપ્યા કરે છે. આ બધો પણ પૂર્વાગ્રહનો જ અંશ છે. ઘણી વાર કોઈ વ્યક્તિને વિષે આવી કાયમી ધોરણે નક્કી થઈ ગયેલી માનીનતા પણ આપણને પહેલાંનું ભૂલવા દેતી નથી અને એ વ્યક્તિ માટેની નકારાત્મક છાપ (Negative Impression) આપણા માનસમાં ખડી થઈ જતી હોય છે.\nકાગળ ઉપર લખ્યું હોય એ તો ભૂંસી પણ શકાય. કદાચ બોર્ડ ઉપર લખ્યું હોય તો એને પણ ભૂંસી શકાય છે. પરંતુ પથ્થર ઉપર કોતરેલું ભૂંસી શકાય છે ? ના... એમ પૂર્વાગ્રહ એ એવી કોતરણી છે કે જે પહેલાંનું ભૂલવા જ નથી દેતું. અને એટલે જ કહેવાય છે કે, “આજે વ્યક્તિ લાખો અને કરોડો રૂપિયાના ખર્ચે મોટા મોટા ઉપગ્રહોને અવકાશમાં છોડી શકે છે પરંતુ દુ:ખની વાત એ છે કે વ્યક્તિ પોતાના પૂર્વાગ્રહ છોડી શકતો નથી.” પરિણામે એ તમામ પાસાંને નકારાત્મક દૃષ્ટિથી જ જુએ છે જેથી સામેનાની ભૂલોને, દોષોને, વેણ-કવેણને ભૂલવાને બદલે વધુ પાકાં કરે છે. એ દરેક બાબતોને પોતાના જ દૃષ્ટિકોણથી મૂલવવાનો પ્રયત્ન કરે છે. જેથી સામેના પાત્રની એના માનસમાં એવી સૂગ થઈ જાય છે કે એની સાથે દૃષ્ટિ મેળવીને વાત પણ કરી શકતો નથી કે મુસ્કુરાતો ચહેરો પણ પ્રદર્શિત કરી શકતો નથી. એ વ્યક્તિત્વથી એને જુદું રહેવાનું જ પસંદ પડે છે. આ જ પૂર્વાગ્રહની બળતરા છે. અને જ્યારે પૂર્વાગ્રહની પરાકાષ્ઠા આવી જાય છે ત્યારે તો “મારું અથવા મરી જઉં” એવો ઉદ્વેગ વર્તતો હોય છે જેને શ્રીજીમહારાજે વચનામૃતમાં પાડાખાર કહ્યો છે. પાડાખાર એટલે શું? તો...\nવડતાલમાં એક પાર્ષદે પાડાને કોઈક પ્રસંગે સારી પેઠે માર મારેલો. પછી પાડો આ પાર્ષદને જ્યાં જુએ ત્યાં તેની પાછળ પડે. થોડા સમય બાદ આ પાર્ષદ ધામમાં ગયા. તેમનો અગ્નિસંસ્કારવિધિ કરવા સ્મશાને લઈ જતા હતા. રસ્તામાં આ પાડાને પેલા પાર્ષદના મૃતદેહનું મોઢું દેખાયું. પાડો સ્મશાનમાં દૂર ઊભો હતો. પાર્ષદનો અગ્નિસંસ્કારવિધિ પૂરો થયો. સૌ પોતપોતાના ઘરે ગયા. પરંતુ પાડાને સાથે વેર બંધાયું હતું. પાર્ષદે પાડાને પાર્ષદ માર માર્યો હતો એ પાડાથી હજુ ભુલાયું નહોતું. તેથી પાડો પાર્ષદના પાર્થિવ શરીરની રાખમાં માથું ભરાવી રાખને ઉડાવવા માંડ્યો. પછી એને શાંતિ થઈ. મરતાં સુધી નહિ પરંતુ મરી ગયા પછીયે રીસ ન જાય તે પાડાખાર કહેવાય. જ્યારે પૂર્વાગ્રહ પરાકાષ્ઠાએ પહોંચે છે ત્યારે તમામ પ્રયત્ન સામેના વ્યક્તિત્વની ભૂલોને ભૂલવાના નહિ, પરંતુ મિટાવવાના થતા હોય છે.\nએક વાત તો નક્કી જ છે કે આપણે જીવનકાળ દરમ્યાન સૌની સાથે સમૂહજીવનમાં જ રહેવાનું છે તો આવી રીતે કેટલાની સાથે પૂર્વાગ્રહ બાંધ્યા કરીશું ? કેટલાની ભૂલોને નોંધ્યા કરીશું ? કેટલાની ભૂલોને સંભાર્યા કરીશું ? દરેકને આપણે આપણા જ દૃષ્ટિકોણથી જોવાને બદલે સહેજ જુદી રીતે જોવાનો પ્રયત્ન પણ કરવો જોઈએ. શક્ય છે કે એ દૃષ્ટિકોણ જુદો જ હોય, એટલું જ નહિ, એ વધારે યોગ્ય પણ હોય. આપણા કેમેરામાં આપણા જ દૃષ્ટિકોણથી લીધેલી છબી જ સાચી છે, એવો દુરાગ્રહ, માનીનતા રાખવાના બદલે બીજાના દૃષ્ટિકોણનો પણ સ્વીકાર કરીએ તો ઘણી વાર છબી વધારે સુંદર પણ મળી શકે. એટલે કે આપણે જે નકારાત્મક દૃષ્ટિકોણથી દરેકને માપીએ છીએ એને હકારાત્મક રીતે માપીએ તો વધુ સારો વ્યવહાર આપણે કરી શકીશું.\nઆપણો ઢાળ જ દરેકને આપણા દૃષ્ટિકોણથી જોવાનો પડી ગયો હોય છે. એટલે સત્સંગમાં પણ આપણે સૌ સંતો-હરિભક્તોને આપણા દૃષ્ટિકોણથી જ જોતા હોઈએ છીએ. જેથી આવા દિવ્ય કારણ સત્સંગના યોગમાં આવેલા, વ્યતિરેકના સંબંધવાળા સૌ અનાદિમુક્તોને વિષે પણ પૂર્વાગ્રહ બાંધી બેસતા હોઈએ છીએ અને અભાવ-અવગુણ-અપરાધનો વેપાર કરી, પાપનાં પોટલાં બાંધતા હોઈએ છીએ. જે આપણને સત્સંગમાં સુખ લેવા દેતાં નથી.


Attack Trailer release of John Abraham film fans applaud - – News18 Gujarati\nAttack Trailer : એટેક ફિલ્મમાં જ્હોન અબ્રાહમે આયર્ન મેન અને કેપ્ટન અમેરિકાની યાદ અપાવી, ચાહકોએ કહ્યું- ભારતીય એવેન્જર્સની શરૂઆત\nજ્હોન અબ્રાહમ ફિલ્મ એટેક\nAttack Trailer : જ્હોન અબ્રાહમ (John abraham) ની ફિલ્મ એટેક (Attack movie) ના ટ્રેલરને વિવિધ પ્રકારની પ્રતિક્રિયાઓ મળી છે. ઘણા ચાહકોએ ટ્રેલરના VFX અને સંગીત માટે તેની પ્રશંસા કરી છે. અનેક ચાહકો ટ્રેલર જોઈ ચોંકી ગયા છે\nLast Updated : March 22, 2022, 17:30 IST\nAttack Trailer : જ્હોન અબ્રાહમ (John abraham) ની આગામી ફિલ્મ એટેકનું બીજું ટ્રેલર (Attack movie trailer) લોન્ચ થઈ ચૂક્યું છે. ટ્રેલર પરથી કહી શકાય કે, આ ફિલ્મમાં માર્વેલ સીનેમેટિક યુનિવર્સ (Marvel cinematic universe)ના લોકપ્રિય પાત્રો કૅપ્ટન અમેરિકા (Caption America) અને આયર્ન મેન (Iron man) પરથી ભરપૂર પ્રેરણા લેવામાં આવી છે. એટેક ફિલ્મમાં જ્હોન અબ્રાહમ સુપર સોલ્જર (Super soldier) નું પાત્ર ભજવે છે. જેની પાસે ટોની સ્ટાર્કના J.A.R.V.I.S. જેવી અત્યાધુનિક AI સિસ્ટમ છે.\nઆ ફિલ્મના ટ્રેલરની શરૂઆત એક ફાઈટથી થાય છે. જ્યાં AI જ્હોનની ફાઇટ થયા પછીના નુકસાનનું મૂલ્યાંકન કરે છે. પોલીસ આવતી હોવાનું જાણીને જ્હોન બિલ્ડિંગની છત પર પહોંચે છે અને ત્યારે AI તેને નાસી છૂટવા છલાંગ લગાવવાનું સૂચન કરે છે. ત્યારબાદ ખચકાટ સાથે તે ઓર્ડરનું પાલન કરે છે અને કૂદકો લગાવે છે.\nટ્રેલરની જેમ જેમ આગળ જાય તેમ તેમ જ્હૉન એક સાયન્ટિફિક પ્રોજેક્ટનો સબ્જેક્ટ હોવાનું સામે આવે છે. આ ફિલ્મમાં રકુલ પ્રીત સિંહ વૈજ્ઞાનિકની ભૂમિકા ભજવી રહી છે. તે પોતાના કેરેક્ટરને અપગ્રેડ આપે છે. ત્યારબાદ પ્રાયોગિક સુપર-સૈનિકને ભારતીય સંસદમાં બંધક બનાવવામાં આવેલા લોકોને બચાવવાનું કામ સોંપવામાં આવે છે.\nઅહીં જુઓ એટેકનું ટ્રેલર\nઉલ્લેખનીય છે કે, ટ્રેલરને વિવિધ પ્રકારની પ્રતિક્રિયાઓ મળી છે. ઘણા ચાહકોએ ટ્રેલરના VFX અને સંગીત માટે તેની પ્રશંસા કરી છે. અનેક ચાહકો ટ્રેલર જોઈ ચોંકી ગયા છે. યુટ્યુબ પર ટ્રેલર હેઠળના કોમેન્ટ બોક્સમાં એક ચાહકે કોમેન્ટ કરી છે કે, ડાયરેક્શન, કૅમેરા એન્ગલ, CGI અને AI જોરદાર છે.. વાહ અંતે એવું આવ્યું કે બોલિવૂડમાં હોલીવુડ જેવું કહી શકીએ.. જોવા માટે ઉત્સુક છીએ. અન્ય એક ચાહકે લખ્યું કે, BGM અને બેક ટુ બેક એક્શન સિક્વન્સ સાથે થિયેટરમાં અલગ જ લેવલની મજા આપશે.\nકેટલાક ચાહકોએ આ ટ્રેલરની તુલના હોલીવુડની માર્વેલ સિનેમેટિક યુનિવર્સ સાથે પણ કરી હતી. એક ચાહકે લખ્યું, "આયર્ન મેન અને કેપ્ટન અમેરિકાનો એક પરફેક્ટ કોમ્બો." વધુ એક યુઝરે લખ્યું કે, આ ભારતીય એવેન્જર્સની શરૂઆત છે અને તે (જ્હોન) ટોની સ્ટાર્ક છે.\nઆ પણ વાંચો - RRR Team on Statue of Unity: આર.આર.આર ફિલ્મની સ્ટાર ટીમે સ્ટેચ્યુ ઓફ યુનિટીની મુલાકાત લીધી\nજે.એ એન્ટરટેઇનમેન્ટની એટેક ફિલ્મમાં સુમિત બથેજા અને વિશાલ કપૂર સહ-લેખક છે. આ ફિલ્મ જ્હોન અબ્રાહમનું બ્રેનચાઇલ્ડ છે અને ફિલ્મનું દિગ્દર્શન લક્ષ્ય આનંદે કર્યું છે. આ ફિલ્મમાં જેકલીન ફર્નાન્ડીઝ અને રકુલ પ્રીત સિંઘ પણ છે. આ ફિલ્મ 1 એપ્રિલે સિનેમાઘરોમાં રિલીઝ થશે.\nFirst published: March 22, 2022, 17:30 IST\nTags: Attacks, Bollywood Latest News, Bollywood News in Gujarati, John Abraham, Movie Trailer, Trailer, Trailer out, Upcoming Movies


india માં Corona સંક્રમિતોની સંખ્યા 1.24 લાખને પાર, સૌથી વધુ કેસ આ રાજ્યમાં\nદેશમાં કોરોના (Corona) સંક્રમિતોની સંખ્યા એક લાખ 24 હજારને પાર થઈ. તો કોરોનાના કારણે 3,700થી વધુ લોકોના મોત થયા. દેશમાં શુક્રવારે ૬ હજારથી વધુ કેસ નોંધાયા. દેશમાં સૌથી વધારે કેસ 44 હજાર 582 કેસ મહારાષ્ટ્રમાં નોંધાયા છે. તો 1 હજાર 517 લોકોના મોત થયાં. મહારાષ્ટ્ર બાદ તમિલનાડુમાં 14 હજાર 753 કેસ નોંધાયા છે. તો ગુજરાતમાં 13 હજાર 273 કેસ, દિલ્હીમાં 12 હજાર 319 કેસ, રાજસ્થાનમાં6હદાર 494 કેસ મધ્ય પ્રદેશમાં6હજારથી વધુ કેસ નોંધાયા છે. દેશમાં સતત વધી રહેલા કેસના કારણે સરકારની ચિંતામાં પણ વધરો થયો છે. દેશમાં લોકડાઉન લાગુ હોવા છતા સતત કેસ વધી રહ્યા છે.\nદેશમાં કોરોનાના કેસ ૧.૨૪ લાખને પાર\nકોરોનાથી મૃત્યુઆંક ૩,૭૦૦ને પાર\nમહારાષ્ટ્રમાં ૪૪ હજારથી વધુ કેસ\nતમિલનાડુ અને ગુજરાતમાં કોરોનાના કેસ વધ્યા\nTotal Visitors : 1164631


ઇ-કોમર્સઃ આ મદમસ્ત હાથીને આંદોલન જેવા અવરોધોથી રોકવો અઘરો - GSTV\nઇ-કોમર્સઃ આ મદમસ્ત હાથીને આંદોલન જેવા અવરોધોથી રોકવો અઘરો\n10મી અોકટોબરથી નવરાત્રિ શરૂઅાત થતાંની સાથે જ ધૂમ-ધડાકા સાથે અોફરોની વણઝાર છૂટશે અને ન લેવાની ઇચ્છા છતાં ડિસ્કાઉન્ટની લાલચમાં ગુજરાતીઅોના ખિસ્સાં હળવાં થઈ જશે. દિવાળી સુધી મેળા જેવો માહોલ વચ્ચે અોનલાઇન વેચાણ કરતી કંપનીઅો કરોડો રૂપિયા માર્કેટમાંથી અેકઠા કરી લેશે. અાજે અોનલાઈન વેપારનો જમાનો છે. ભારતીયો માટે 24 કલાક કોઈ ખુલ્લી રહેતી દુકાન હોય તો અોનલાઇન છે. મનફાવે ત્યારે અને મનને ગમે ત્યારે ખરીદી કરો, ખરાબ નીકળે તો બદલી અાપવાની અે પણ ગેરંટી સાથે. અામ છતાં ભારતમાં અોનલાઇન વેપાર વિશ્વની તુલનામાં ચણા -મમરા બરાબર થાય તે કહીઅે પણ યોગ્ય છે. અેટલે જ પ્રધાનમંત્રી વિશ્વભરના દેશોમાં ફરીને જાયન્ટ કંપનીઅોને ભારતમાં વેપાર કરવા મનાવી રહ્યાં છે. વસતી અને યુવાનોની દ્રષ્ટીઅે વિશ્વના જાયન્ટ દેશ ભારતમાં વેપારનું ઉજ્જવળ ભવિષ્ય જોઈને અોનલાઇન વેપાર કરતી કંપનીઅો ઢોલ નગારા સાથે ભારતમાં અાવી રહી છે. અાજે વોલમાર્ટ અને ફ્લિપકાર્ટ વચ્ચેની ડીલના વિરોધમાં દેશની 8.5 લાખ મેડિકલ બંધ રહી છે. વોલમાર્ટ-ફ્લિપકાર્ટ કરાર વિરુદ્ધ ટ્રેડર્સ એસોસિએેશન કોન્ફેડરેશન ઓફ ઓલ ઇન્ડિયા ટ્રેડર્સ એટલે કે સીએઆઇટી (CAIT) દ્વારા વેપાર-ધંધા બંધ રાખીને ભારત બંધનું એલાન આપવામાં આવ્યું છે. જેને મિશ્ર પ્રતિસાદ મળ્યો હોવા છતાં શું અોનલાઇન વેપાર સામે સરકાર પગલાં ભરશે. શું છે દેશમાં અોનલાઇન વેપારની સ્થિતિ જાણીઅે વિગતે…\nઅોનલાઈનનું અા તો ટ્રેલર છે પિક્ચર તો હજુ બાકી છે\nવર્ષ 2018 માત્ર મુહૂર્ત, 2022 સુધીમાં જાન જોડીને અાવશે અોનલાઈન કંપનીઅો\nઇમેજીનેશનથી દરેક નેશન સુધી ઈ કોમર્સની કૂચ!\n24 કલાક ખુલ્લી રહેતી દુકાન\nઅા તો પા.. પા… પગલી છે. અેક રિપોર્ટના અાંક જાણશો તમે માની નહીં શકો. દેશમાં માત્ર 35 અબજ ડોલરના માર્કેટ છતાં અોનલાઇન વેપારની ધૂમ વચ્ચે વર્ષ 2022 સુધીમાં અા માર્કેટનો અાંક 150 અબજ ડોલર સુધી પહોંચવાની સંભાવના છે. અેટલે કે ઇ કોમર્સ વેપાર5ગણો વધશે. દેશમાં ફ્લિપકાર્ટ, અેમઝોન અને વોલમાર્ટ સામે હાલમાં જ શિંગડા ભરાવતા વેપારીઅોની વર્ષ 2022 સુધીમાં દશા અને દિશા બંને બદલાઈ જશે. સ્થાનિક વેપારના ભોગે અબજો ડોલર અા કંપનીઅો ઉસેડીને વિદેશમાં લઇ જશે અને અાપણે ઘરનું ગોપીચંદન ખોઈને વિદેશીઅોને ડોલર ગણતા શીખવાડીશું. અોનલાઇનનો વિરોધ નથી પણ અા વાસ્તવિકતા છે. અોનલાઇન માર્કેટને પગલે સસ્તું મળવાની સીમા નહીં રહે અને ભારતીયો ખરીદીની લાલચ રોકી નહીં શકે. દેશમાં હાલમાં નાના અને મધ્યમ વેપાર 15 લાખ કરોડ રૂપિયાનો છે જેનો ભોગ લેવાઈ જશે અે હકિકત છે. મોદી સરકારે વિદેશી કંપનીઅો માટે ભારતના દરવાજા ખોલી દીધા છે. જેનું નુક્સાન અે છે કે, અોનલાઇન વેપારને નામે વિદેશી કંપનીઅોને બખ્ખાં થઈ જશે અે વાત દરેકે સ્વીકારવી પડશે.\nશું તમે ક્યારેય ઈન્ટરનેટ પર શૂઝ, જૅકેટ અથવા બીજી કોઈ વસ્તુ ખરીદી છે? અથવા તો તમે ઈ-કોમર્સમાં કોઈ હિસ્સો લીધો છે. ઈ-કોમર્સ જેને ઈલેક્ટ્રોનિક કોમર્સના રૂપમાં પણ ઓળખવામાં આવે છે. આ એક પ્રોસેસ છે. જેના દ્વારા બિઝનેસ અને કન્જ્યુંમર એક ઈલેક્ટ્રોનિક માધ્યમથી તેમની વસ્તુ અને સર્વિસેસને વેચતા અને ખરીદતા હોય છે. ભારતમાં છેલ્લાં ત્રણ વર્ષમાં ઇ-કોમર્સના બજારમાં ૬૮ ટકાનો વિકાસ થયો છે, જ્યારે ચીનમાં ૨૩ ટકાનો અને અમેરિકામાં ૧૨ ટકાનો જ વિકાસ થયો છે. હવે કોઇ પણ વ્યક્તિ નવો ધંધો શરૂ કરે તો તે ઇ-કોમર્સનો વિચાર કર્યા વિના ધંધો કરી જ શકતો નથી. પહેલાં તે પોતાની વેબસાઇટ બનાવીને તેના માધ્યમથી પોતાનો માલ વેચવાનો પ્રારંભ કરે છે; પછી દુકાન ખોલે છે. ભારતમાં દાયકાઓથી પરંપરાગત પદ્ધતિએ ધંધો કરતા ઘણા શોરૂમના માલિકોએ હવે ઇ-કોમર્સના વધતા જતા વ્યાપનો ફાયદો ઉઠાવવા પોતાની કંપનીની ઓનલાઇન શોપિંગ સાઇટો ખોલી કાઢી છે.\nભારતમાં ઇ.સ.૨૦૨૦ સુધીમાં ભારતના ૩૨ કરોડ નાગરિકો ઓનલાઇન શોપિંગ કરતા થઇ જશે. દર ત્રણ સેકન્ડે એક નાગરિક ઇન્ટરનેટ વાપરવાનો શુભારંભ કરી રહ્યો છે. મોબાઇલમાં ઇન્ટરનેટની સવલત આવી તે પછી તેની સંખ્યામાં બહુ ઝડપી વધારો થઇ રહ્યો છે. દર મહિને ભારતમાં દસ લાખ લોકો ઇન્ટરનેટના વપરાશકાર બની રહ્યા છે. ઇ.સ.૨૦૨૦ની સાલ સુધીમાં તે ૧૦૦ અબજ ડોલર (આશરે ૬,૮૦,૦૦૦ કરોડ રૂપિયા) ને આંબી જશે તેમ માનવામાં આવે છે. ભારતમાં આજની તારીખમાં મોબાઇલ ફોનના આશરે ૧૦૦ કરોડ ગ્રાહકો છે. ઇ.સ.૨૦૧૫-૧૬ની સાલમાં ભારતમાં ઇન્ટરનેટના માધ્યમથી ૩૮.૬ કરોડ ટ્રાન્ઝેક્શન થયાં હતાં, જેના મારફતે ૮,૦૦૦ અબજ રૂપિયાની લેવડદેવડ થઇ હતી, જેમાંની ૪૯ ટકા લેવડદેવડ બેન્કિંગના ક્ષેત્રમાં હતી. ઇ.સ.૨૦૨૦ સુધીમાં ઇન્ટરનેટના માધ્યમથી ૨,૦૦,૦૦૦ અબજ રૂપિયાની લેવડદેવડ થતી હશે, તેવો અંદાજ છે.\nવિશ્વની ત્રણ સૌથી મોટી ઇ–કોમર્સ કંપનીઓ વોલમાર્ટ, એમેઝોન અને અલીબાબાએ ભારતના રિટેલ માર્કેટમાં પગપેસારો કર્યો છે. સવારના બ્રેડ – બટરથી લઈને બપોરે શાકભાજી સુધીની ચીજવસ્તુની ડિલિવરી આ કંપનીઓ ગ્રાહકોને ઘેરબેઠા પહોંચતી કરી રહી છે. અે પણ દુકાનદારો કરતા ઓછી કિંમતે. વોલમાર્ટે ઇ–કોમર્સ દ્વારા છૂટક કારોબારમાં પગપેસારો કરવા માટે ફ્લિપકાર્ટ સાથે સમજૂતી કરી છે. એમેઝોન આદિત્ય બિરલા રિટેલ સાથે સમજૂતી કરવાની દિશામાં આગળ વધી રહી છે. અલીબાબા પણ રિલાયન્સ રિટેલ સાથે આ બાબતે વાટાઘાટ કરી રહી છે. એમેઝોને તો બ્રેડ, બિસ્કિટ, ચોખા અને દાળની ડિલિવરીની શરૂઆત તો ક્યારની કરી દીધી છે. એમેઝોન પરથી રોજિંદી ચીજવસ્તુ જોઈતી હોય તે બજારમાં મળે તે કરતાં ૨૦થી ૪૦ ટકા સસ્તી મળશે. આમાં બ્રાન્ડેડ આઇટમોનો પણ સમાવેશ થાય છે.\nદેશમાં માત્ર ૨૮ ટકા લોકો જ ઇન્ટરનેટથી કનેક્ટ\nરેગ્યુલર ઓનલાઈન શોપિંગ કરનાર અને ડ્રોપઆઉટ માટે રેશિયો ૧-૧ છે જે ઇ-કોમર્સ સેક્ટર માટે એક પડકારરુપ સ્થિતિ\nઓનલાઈન શોપિંગમાં વિશ્વાસનો અભાવ પણ સ્પષ્ટરીતે દેખાય છે. નાના શહેરોમાં બેઠેલા લોકો વધારે શંકા રાખે છે.\nછેલ્લા એક જ વર્ષના ગાળામાં મોટી સંખ્યામાં લોકો ખસી જતાં ઇ-કોમર્સ કંપનીઓ સામે મોટી સમસ્યાઓ સર્જાઈ\nવોલમાર્ટ, અલીબાબા અને એમેઝોન જેવી કંપનીઓ રિટેલ કારોબારમાં આવશે તેને પરિણામે દેશના ૬ કરોડથી વધુ રિટેલ વેપારીઓને અસર થશે.\nવર્ષ 2022 સુધીમાં ભારતમાં ઇ કોમર્સનું બજાર 150 અબજ ડોલરે પહોંચી જશે\nવર્ષ 2023 સુધીમાં ઇ કોમર્સ થકી 10 લાખ લોકોને મળશે રોજગારી\nવર્ષ 2017 સુધીમાં ભારતીય ઇ કોમર્સનું બજાર 37અબજ ડોલર હતું.\nવર્ષ 2009 માં ઇ કોમર્સનું બજાર મૂલ્ય 3.0 અબજ ડોલર હતું જે વર્ષ 2013માં 12.6 અબજ ડોલરે પહોંચી ગયું હતું.\nઇ- કોમર્સમાં કોનો કેટલો હિસ્સો\nઇલેક્ટ્રોનિક્સ 48 ટકા\nઅેપેરલ 29 ટકા\nહોમ અેન્ડ ફર્નિશિંગ9ટકા\nબેબી-બ્યૂટી પ્રોડક્ટસ 8 ટકા\nબુક્સ3ટકા\nઅન્ય3ટકા\nઇ-કોમર્સ સામે પડકાર\nલોકો હજુ પણ પરંપરાગત ખરીદીમાં માને છે.\nલોકો ઓનલાઈન ફ્રોડથી ડરે છે તેમ જ અમુક વસ્તુઓમાં વિશ્વાસ નથી આવતો.\nઓનલાઈન પેમેન્ટ કરવાથી ગ્રાહક અચકાય છે.\nઅેપ્રિલ 2017થી માર્ચ 2018 સુધીમાં 78,088 ફરિયાદો મળી\nપાછલા વર્ષે અેપ્રિલ -2016થી માર્ચ 2017માં મળી હતી 54,872 ફરિયાદો\nભારતમાં હાલમાં નાના ધંધાની સ્થિતિ\nભારતમાં દર 1,000 વ્યક્તિઅે 15 દુકાન\nભારતમાં રિટેઈલ માર્કેટનું કદ 15 લાખ કરોડથી વધુનું\nGDPમાં નાના – ધંધા વેપારનો હિસ્સો 14 ટકો\n25 કરોડ લોકોનો ટ્રેડર્સ પર સીધો અાધાર\nઅેક રિપોર્ટ અનુસાર હાલમાં 4.50 કરોડ લોકો ઇન્ટરનેટનો વપરાશ કરે છે. જે વર્ષ 2022 સુધીમાં વધીને 8.50 કરોડ સુધી પહોંચવાની સંભાવના છે. વૈશ્વિક વેપારની તુલના કરીઅે તો હાલમાં બ્રાઝિલમાં 20 ટકા, ચીન અને રશિયા 30 ટકા અને ભારતમાં માત્ર 10 ટકા વેપાર થઇ રહ્યો છે. વર્ષ 2022 સુધીમાં તેનો ફેલાવો ભારતમાં અેટલો થશે કે તમે માગશો અે મોબાઈલથી તમે ઘરબેઠા મગાવી શકશો. દૂધ અને દહી પણ અોનલાઇન ઘરે અાપવા ન અાવે તો નવાઇ નહીં.\nફેશન : અોનલાઇન વેપારમાં ફેશનનો સૌથી મોટો હિસ્સો છે. ફેશન માર્કેટનો વિસ્તાર સતત વધતો જાય છે. મોંઘામાં મોંધી બ્રાન્ડનાં કપડાંની અોનલાઇન ખરીદી કરી શકાય છે. અોનલાઇન પર ફેશન બજાર અે સૌથી મોટો અાવકનો સ્ત્રોત છે. વર્ષ 2020 સુધીમાં 100 અબજ ડોલરે પહોંચનારા ભારતના વેપારમાં 35 અબજ ડોલરનો હિસ્સો ફેશન માર્કેટનો હશે\nમોબાઈલ અને ટેબલેટ્સ ઃ અોનલાઇનમાં સૌથી વધુ સર્ચ થતી કોઈ પ્રોડક્ટસ હોય તો ઇલેક્ટ્રોનિક્સમાં મોબાઈલ અને ટેબલેટ્સ છે. અોનલાઇનમાં દરેક બ્રાન્ડના મોબાઇલ અને ટેબલેટ્સની ઉપસ્થિતિ વચ્ચે સૌથી વધુ વેપાર પણ અા પ્રોડક્ટસનો થાય છે. વર્ષ 2016માં બીજા ત્રિમાસિકમાં સ્માર્ટફોન અને ટેબલેટ્સના વેચાણનો અાંક 2.75 કરોડ હતો. હાલમાં અોનલાઇન માર્કેટમાં સૌથી વધુ પ્રગતિની સંભાવનાની 10 શ્રેણીમાં મોબાઈલ અને ટેબલેટ્સ પ્રોડક્ટ્સનો સમાવેશ થાય છે.\nઇલેક્ટ્રોનિક્સ : ઇલેક્ટ્રોનિક્સ પ્રોડક્ટસનો વપરાશ સતત વધી રહ્યો છે. ભારતીય બજાર દુનિયામાં સૌથી તેજીથી વધતા બજારમાં સમાવેશ થાય છે. વર્ષ 2020 સુધીમાં ઇલેક્ટ્રોનિક્સનું બજાર 400 અબજ ડોલર સુધી પહોંચવાની સંભાવના છે. ઇલેક્ટ્રોનિક્સ ઉત્પાદનની સૌથી અગ્રેસર માર્કેટ છે. અા માર્કેટ સતત વિકાસ કરી રહ્યું છે.\nબુક : પુસ્તકને સૌથી શ્રેષ્ઠ યાત્રાનું સાથી કહેવાય છે. રસ્તાઅો પર વેચાણ થતી બુકો હવે અોનલાઇન પર પણ મોટી સંખ્યામાં વેચાણ થાય છે. શરૂઅાતમાં અમેઝોન અે ફ્લિપકાર્ટ પર બુક ખરીદદારોને ડર હતો કે, 40થી 50 ટકા સસ્તામાં મળતી અા બુકમાં છેતરપિંડી થશે. હલે તો ઘણા ઇ કોમર્સ લેખકો પોતાના પુસ્તકોનું લોન્ચ પણ અોનલાઇન કરે છે. લોન્ચ થયાના તુરંત અમેઝોન પર અા પુસ્તક મળે તેવી પણ હવે વ્યવસ્થા કરાઈ છે.\n9 લાખ રૂપિયા આપીને વિસનગરના લોકો ગયા મનાલી અને આયોજકે કર્યો આવો દગો\nહાર્દિક પટેલ બેંગ્લોરથી અાજે રિટર્ન, હવે અા તારીખથી ફરી શરૂ થશે અાંદોલન


અમેરિકામાં શારીરિક સંબંધના કારણે ઝીકાનો પહેલો કેસ નોંધાયો | Zika Infection Transmitted by Sex Reported in Texas - Sambhaav News\nટેક્સાસ: અમેરિકામાં ઝીકાનો પહેલો કેસ સામે આવ્યો છે. અમેરિકાના ટેકસાસના ઝીકા વાઇરસથી પીડીત એક દર્દી મળ્યો છે. સ્થાનિક સ્વાસ્થ્ય અધિકારીઓના જણાવ્યા પ્રમાણે પીડીત શારીરિક સંબંધોના કારણે વાઇરસની ઝપેટમાં આવ્યો છે. સ્વાસ્થ્ય અધિકારીઓના જણાવ્યા પ્રમાણે પીડીત વેનેજુએલાથી પાછા ફરેલા વ્યકિતના સંપર્કમાં આવ્યો હતો.\nબીજી બાજુ ઝીકા વાયરસ વિરુધ્ધ ભારતમાં એક રસી તૈયાર કરવામાં આવી છે. વર્લ્ડ હેલ્થ ઓર્ગેનાઇઝેશને ઝીકા વાયરસ ઇન્ફેકશન અંગે ઇમરજન્સી તરીકે જાહેર કરવામાં આવેલ છે અને વિશ્વભરમાં તેના માટે રસીની શોધ કરવામાં આવી છે. હૈદરાબાદની એક બાયોટિક કંપનીએ ઝીકાવાયરસ વિરુધ્ધ એક રસી તૈયાર કરી લીધી છે. જયારે બીજી મોટી કંપનીઓ હાલનાં રિસર્ચનું પ્રથમ પગલું ભરવામાં મુશ્કેલીનો સામનો કરી રહ્યા છે. ત્યાંના ડોકટરોએ વિશ્વની પ્રથમ એવી રસી તૈયાર કરી છે, જે ઝીકા વાયરસ વિરુધ્ધ લડશે. હકીકતમાં તેઓએ બે રસી તૈયાર કરી છે.\nજો બધું જ વ્યવસ્થિત રહેશે તો કંપની ચાર મહિનામાં વેકસીનના ૧૦ લાખ ડોઝ બનાવશે. ૧૦ કરોડ ડોલરની આ કંપનીના મુખ્ય કૃષ્ણાઇલાના કહેવા મુજબ ભારતને તેનો ઉપયોગ તે દેશોની મદદમાં કરવી જોઇએ જેને આ રસીની ખૂબ જ જરૂરિયાત છે અને તેના માટે તેઓ વડાપ્રધાન નરેન્દ્ર મોદીની દખલગીરી ઇચ્છે છે.\nબાળકો અને મોટામાં તેના લક્ષણો લગભગ એક સમાન જ હોય છે. તાવ, શરીરમાં દુઃખાવો, આંખોમાં સોજો, સાંધાનો દુઃખાવો અને શરીર પર રેશીરા કેટલાંક લોકોનાં તેના લક્ષણ પણ જોવા મળતા નથી. જો કે આ બીમારીથી સૌથી વધુ ખતરો ગર્ભવતી મહિલાઓને છે.\n‘શોલે’ ફિલ્મના ‘રામગઢ’ના પહાડો પર જુનિયર ટીમે સૈન્ય અભ્યાસ કર્યો\nશોપિયામાં ભીષણ એન્કાઉન્ટરઃ જૈશના બે આતંકી ઠારઃ એક જવાન ઘાયલ\nવીએસ હોસ્પિટલમાં છ કલાક સુધી સારવાર ન મળતાં કિશોરનું મોત


સ્કૂલવાન-રિક્ષા ચાલકોની હડતાળથી બીજા દિવસે પણ વાલીઅો પરેશાન | School Van Auto Drivers Strike Second Day Parents Harass - Sambhaav News\nઅમદાવાદ: સ્કૂલવર્ધી વાહનોમાં વધારે બાળકો બેસાડવા બાબતે હાઇકોર્ટે લાલ આંખ કરતાં શહેર ટ્રાફિક પોલીસે હરકતમાં આવીને કાર્યવાહી હાથ ધરી છે, જેના અંતર્ગત સ્કૂલવર્ધી વાહન એસોસિયેશન દ્વારા ગઈ કાલથી સમગ્ર શહેરમાં અચોક્કસ મુદ્દતની હડતાળ પાડવામાં અાવી છે, જેના લીધે વિદ્યાર્થીઅો અને વાલીઅોની પરેશાની વધી ગઈ હતી, જે અાજે સતત બીજા દિવસે પણ ચાલુ રહી હતી. જ્યારે સરકાર દ્વારા પોતાની માગણી નહીં સ્વીકારવામાં અાવે તો સ્કૂલવર્ધી વાહન એસોસિયેશન દ્વારા હડતાળને ચાલુ રખાશે તેમજ અાગામી દિવસોમાં મહારેલીનું અાયોજન કરવામાં અાવનાર છે. સ્કૂલવર્ધી વાહન એસોસિયેશનના પોતાના પ્રશ્નોના કારણે હાલ તો વિદ્યાર્થીઅો અને વાલીઅો પીસાઈ રહ્યા છે.\nહાલમાં શહેરની ઘણી સ્કૂલોમાં ધોરણ-10 અને 12 સહિત તમામ ધોરણોમાં સેમેસ્ટરની પરીક્ષાઅો ચાલી રહી છે ત્યારે સ્કૂલવર્ધી વાહનચાલકોએ હડતાળ પાડી છે. અા હડતાળ અાજે બીજા દિવસે પણ ચાલુ રહી છે. અા હડતાળથી સ્કૂલવર્ધી વાહનચાલકોની માગણીઅો સરકાર દ્વારા સ્વીકારાશે કે નહીં તેની તો ખબર નથી પણ વાલીઅોએ અા હડતાળથી શોષાવાનો વારો અાવ્યો છે. સ્કૂલવર્ધી વાહનચાલકોને રૂ‌િપ‍યા અાપવા છતાં બાળકોને મૂકવા માટે પોતાની જોબ કે નોકરીમાં સમય કાઢવો પડી રહ્યો છે.\nઅા અંગે સ્કૂલવર્ધી વાહન એસોસિયેશનના અગ્રણીના જણાવ્યા મુજબ અાજે સાંજે એસોસિયેશનની બેઠક મળનાર છે. અા બેઠકમાં અાગામી રણનીતિ ઘડવામાં અાવશે. અા ઉપરાંત સરકાર દ્વારા માગણીઅો અંગે વિચારણા કરવામાં નહીં અાવે તો અાગામી દિવસોમાં સ્કૂલવર્ધી વાહનચાલકો દ્વારા મહારેલીનું પણ અાયોજન કરવામાં અાવશે, જે અંગે અાજે સાંજે નક્કી કરવામાં અાવશે.


રાશિફળ6માર્ચ 2021: ગ્રહ નક્ષત્રોના શુભ સંકેતથી આ5રાશિનો દિવસ રહેશે ખાસ, વાંચો રાશિફળ\nHomeરાશિફળ6માર્ચ 2021: ગ્રહ નક્ષત્રોના શુભ સંકેતથી આ5રાશિનો દિવસ રહેશે ખાસ, વાંચો રાશિફળ\nમેષ રાશિના લોકો આજે ખૂબ ખુશ જણાશે. સુખ સુવિધાનીમાં વધારો થશે. પારિવારિક વાતાવરણ ખુશ રહેશે. તમે તમારા પારિવારિક જીવનનો સંપૂર્ણ આનંદ મેળવશો. તમે નફાકારક પ્રવાસ પર જઈ શકો છો. અટકેલા પૈસા પાછા મળશે. તમે તમારા કામથી સંતુષ્ટ થશો. સાંજે કોઈ સારા સમાચાર મળવાની સંભાવના છે. મિત્રો સાથે સારો તાલમેલ રહેશે.\nવૃષભ રાશિના લોકોનું ભાગ્ય મહેરબાન રહેશે. ભાગ્યની મદદથી કાર્ય પૂર્ણ થશે. કોઈપણ જૂના રોકાણથી ફાયદો થઈ શકે છે. કેટરિંગમાં રસ વધશે. તમારા કોઈપણ કામમાં દોડાદોડ ન કરો, નહીં તો કામ બગડી શકે છે. ધંધા સાથે સંકળાયેલા લોકોને લાભ મળશે. તમે તમારા શત્રુઓને પરાજિત કરશો. કોઈ સામાજિક કાર્યક્રમમાં જોડાવાની તક મળી શકે છે.\nમિથુન રાશિના લોકોએ આજે ચઢાવ-ઉતારમાંથી પસાર થવું પડશે. તમે કોઈ મહત્વપૂર્ણ પ્રોજેક્ટ શરૂ કરવા માટે વિચાર કરી શકો છો. સફળતા મેળવવા માટે તમારે વધુ મહેનત કરવી પડશે. આર્થિક લાભની સંભાવના છે. હવામાનનો સ્વાસ્થ્ય ઉપર નકારાત્મક પ્રભાવ પડી શકે છે, તેથી સ્વાસ્થ્ય પ્રત્યે બેદરકાર ન થવું. પૈસાના વ્યવહારમાં સાવધાની રાખવાની જરૂર છે. સ્થાવર મિલકત સંબંધિત રોકાણમાં તમને શુભ પરિણામ મળશે.\nઆજે, કર્ક રાશિ માટે નસીબ મહત્વપૂર્ણ ભૂમિકા ભજવશે. જીવનના દરેક ક્ષેત્રમાં પ્રગતિની દિશા આગળ વધશે. તમે તમારી યોજનાઓ પૂર્ણ કરી શકો છો. પ્રગતિના માર્ગો પ્રાપ્ત થશે. પ્રભાવશાળી લોકોનું માર્ગદર્શન મળી શકે છે. લાંબા સમયથી નોકરીની શોધમાં રહેલા લોકોને સારી નોકરી મળે તેવી સંભાવના છે. વિવાહિત જીવનમાં મધુરતા રહેશે. પ્રેમ જીવન જીવતા લોકો તેમના પ્રિયને તેમના હૃદયની વાત કહી શકે છે.\nસિંહ રાશિના લોકોના અંગત સંબંધોમાં સુધાર થશે. સ્વાસ્થ્ય સારું રહેશે. કોઈ મહત્વપૂર્ણ કાર્યમાં મિત્રોનો સહયોગ મળી શકે છે. ભાગીદારીમાં જો તમારે કોઈ નવું કાર્ય શરૂ કરવું હોય તો તમને લાભ મળશે. સંતાન તરફથી કોઈ સારા સમાચાર મળવાની સંભાવના છે. સ્વજનો સાથે મળવાનું થઈ શકે છે. સામાજિક વર્તુળ વધશે. નાના ધંધા સાથે સંકળાયેલા લોકોને વધુ ફાયદો થવાની સંભાવના છે.\nકન્યા રાશિના લોકોની યોજનાઓ પૂર્ણ થશે. મહાન લોકોનો સહયોગ મળશે. કોઈપણ જૂનો વાદ વિવાદ પુર્ણ થઈ શકે છે. રચનાત્મક કાર્યોમાં રસ વધશે. મુશ્કેલીનો સામનો કરી શકશો. પારિવારિક વાતાવરણ સકારાત્મક રહેશે. ઘરમાં માંગલિક કાર્યક્રમ થઈ શકે છે.\nઆજે તુલા રાશિના જાતકોએ તેમના કામમાં ખૂબ સાવચેતી રાખવાની જરૂર છે કારણ કે તમારા કેટલાક મહત્વપૂર્ણ કામ બગડી શકે છે. મિત્રો સાથે કોઈ બાબતે દલીલ થવાની સંભાવના છે. અંગત જીવનમાં મુશ્કેલીઓ ઉભી થઈ શકે છે. જીવનસાથી વચ્ચે ગેરસમજને લીધે મતભેદ થઈ શકે છે. તમારે તમારા ક્રોધ અને વાણી પર નિયંત્રણ રાખવું પડશે. પ્રતિકૂળ સંજોગોમાં સમજદારીપૂર્વક કામ કરો.\nવૃશ્ચિક રાશિ માટે આજનો દિવસ મિશ્રિત રહેવાનો છે. શારીરિક અને માનસિક રીતે તમે થોડા અસ્વસ્થ દેખાશો. કામમાં વાંધો નહીં આવે. નકારાત્મક વિચારોને તમારા પર વર્ચસ્વ ન થવા દો. કાર્યસ્થળ અને પરિવારમાં મુશ્કેલીઓનો સામનો કરવો પડી શકે છે. સામાજિક ક્ષેત્રે સન્માન પ્રાપ્ત થશે. ગુપ્ત શત્રુઓથી સાવચેત રહો કારણ કે તેઓ તમને નુકસાન પહોંચાડવાનો પ્રયાસ કરશે.\nધનુ રાશિના લોકો માટે આજનો દિવસ સારો રહેશે, પરંતુ તમારા સ્વાસ્થ્ય પર ધ્યાન આપો. હવામાન પરિવર્તનને કારણે આરોગ્ય પર અસર થઈ શકે છે. ઘરેલું સુખ-સુવિધામાં વધુ પૈસા ખર્ચ થશે. બીજાના કામમાં દખલ ન કરો. અહીં અને ત્યાં સમય બગાડો નહીં. તમારી યોજનાઓ પર ધ્યાન આપો. સામાજિક વર્તુળ વધશે. તમે નવા લોકોને મળી શકો છો, પરંતુ અજાણ્યા લોકોનો ઝડપથી વિશ્વાસ કરશો નહીં.\nમકર રાશિના લોકો માટે આજનો દિવસ મધ્યમ ફળદાયક રહેશે. તમે તમારી કાર્યકારી પદ્ધતિઓમાં કેટલાક ફેરફારો કરવાનો પ્રયાસ કરી શકો છો, જે તમને પછીથી લાભ કરશે. કોઈ જૂના મિત્રને મળવાથી તમને આનંદ થશે. ધાર્મિક કાર્યમાં જોડાવાની તક મળી શકે છે. વિદ્યાર્થી વર્ગના વિદ્યાર્થીઓ અભ્યાસમાં રસ લેશે. અચાનક તમે કોઈ બાબતમાં ભાવુક થઈ શકો છો. ભાવુક મનથી કોઈ મહત્વપૂર્ણ નિર્ણય ન લો.\nકુંભ રાશિના લોકો માટે આજનો દિવસ ખૂબ સારો રહેશે. માનસિક મુશ્કેલીઓથી વ્યક્તિને રાહત મળી શકે છે. તમે દરેક બાબતને વધુ સારી રીતે હલ કરી શકશો. તમે તમારા મધુર અવાજથી લોકોને પ્રભાવિત કરી શકો છો. આજે કંઈક નવું શીખી શકો છો. નોકરીના ક્ષેત્રમાં તમને માન મળશે. મોટા અધિકારીઓ તમારો સાથ આપશે. ધંધાનો વ્યાપ વધતો જણાય. કોર્ટ કચેરીના કામમાં લાભ થશે. પ્રેમ સંબંધો મજબુત બનશે. તમે જલ્દીથી લગ્ન કરી શકો છો.\nમીન રાશિના લોકો માટે આજનો દિવસ મુશ્કેલ રહેશે. અંગત સંબંધોમાં કોઈ પણ બાબતે ગેરસમજ પેદા થઈ શકે છે. કોઈ પણ પ્રકારના વાદ-વિવાદને પ્રોત્સાહિત ન કરો. તમારે નોકરીના ક્ષેત્રે વધુ દોડવું પડશે. તમે વ્યવસાય સાથે જોડાયેલી મુસાફરી પર જઈ શકો છો. મુસાફરી કરતી વખતે ડ્રાઇવિંગ કરતી વખતે બેદરકારી ન રાખો. મિત્રો તરફથી તમને પૂરો સહયોગ મળશે


સતત ચોથી જીતની તલાશ સાથે રાજસ્થાનને ટક્કર આપવા ઉતરશે મુંબઇ - GSTV\nHome » News » સતત ચોથી જીતની તલાશ સાથે રાજસ્થાનને ટક્કર આપવા ઉતરશે મુંબઇ\nઆજની રાજસ્થાન રોયલ્સ સામેની ટી-૨૦માં મુંબઈ ઈન્ડિયન્સની ટીમ સતત ચોથી જીત મેળવવાના ઈરાદા સાથે ઉતરશે. ઈન્ડિયન પ્રીમિયર લીગમાં મુંબઈએ જબરજસ્ત કમબેક કરતાં હવે પ્લે ઓફની રેસમાં સ્થાન મેળવી લીધું છે અને રાજસ્થાન સામેની મેચ અગાઉ તેમના કેપ્ટન રોહિત શર્માએ ફિટનેસ મેળવતા ટીમનો જુસ્સો પણ વધ્યો છે. રોહિતની ગેરહાજરીમાં મુંબઈએ પોલાર્ડની ઝંઝાવાતી બેટીંગને સહારે પંજાબને હરાવ્યું હતુ. હવે રોહિત આવતીકાલની મેચમાં ફરી કમાન સંભાળી લેશે તે નક્કી છે.\nવાનખેડે સ્ટેડિયમમાં સાંજે ૪.૦૦ વાગ્યાથી મેચનો પ્રારંભ થશે. રહાણેની કેપ્ટન્સી હેઠળની રાજસ્થાનની ટીમને ચેન્નાઈ સામેની મેચમાં જીતવાની તક હતી.જોકે સ્ટોક્સની આખરી ઓવર તેમને ભારે પડી હતી અને હવે તેઓ પર પ્લે ઓફની રેસમાં ટકી રહેવાનું દબાણ સર્જાયું છે.\nસ્ટીવ સ્મિથ, સ્ટોક્સ અને બટલર જેવા સુપરસ્ટાર્સની સાથે સાથે સંજુ સેમસન, રાહુલ ત્રિપાઠી, મનન વ્હોરા જેવા ખેલાડીઓએ રાજસ્થાનની આગેકૂચની આશા જિવંત રાખવા લડાયક દેખાવ કરવો પડશે. એર્ચેર, ઉનડકટ, કુલકર્ણી, એસ. ગોપાલ જેવા રાજસ્થાનના બોલરોએ અસરકારક દેખાવ કરવો પડશે.\nમુંબઈ ઈન્ડિયન્સ પોલાર્ડના ફોર્મની સાથે રોહિતના પુનરાગમનથી ઉત્સાહિત છે. આ ઉપરાંત પંડયા બ્રધર્સ, ડી કૉક, ફાસ્ટ બોલર અલઝારી જોસેફ, જસપ્રીત બુમરાહ વિગેરે જેવા સુપરસ્ટાર્સ પણ ટીમને પ્લેઓફ તરફ આગળ ધપાવવાનો પ્રયાસ કરશે.\nહું મુસ્લિમોના સમર્થન વગર જીત હાંસલ કરીશ, નિવેદન બાદ મેનકાને ચૂંટણી પંચની નોટિસ\nસલમાન ફિલ્મોમાં શા માટે નથી કરતો કીસીંગ અને બોલ્ડ સીન, આખરે થયો મોટો ખુલાસો


શંખ વિષે તમે આટલું જાણો ?? Bharat Mehta દ્વારા પુષ્તક અને વાર્તા PDF\nતમને યાદ હશે નાનપણ માં નદી કિનારે કે દરિયા કાઠે નાના છીપલાં, કોડી વગેરે જોયા હશે અને વિણયા પણ હશે. અને તેનો આનંદ આજ પણ યાદ હશે. તે વીણી , ભેગા કરવાની મજા કઈ ઔર હતી. દરિયા દેવ પાસે થી માનવીને ઉપયોગી અમૂલ્ય વસ્તુઓ ની પ્રાપ્તિ થઈ છે. હજારો વર્ષો પૂર્વે જયારે સમુદ્ર મંથન થયેલ ત્યારે તેમાંથી અદભૂત, અલૌકિક ૧૪ વસ્તુઓ નીકળેલી, તેમાં ની એક હતી શંખ, જે વિષ્ણુ ભગવાને ગ્રહણ કરેલ. હિંદુ ધર્મ તથા બુદ્ધ ધર્મ માં તેની અનેરી અગત્યતા છે.\nઆ શંખ (Conch) એ એક પ્રકાર ના દરિયાઈ જીવ નું રક્ષણ કવચ છે. તે પોતાના રક્ષાર્થે શરીર ફરતે શંખને કવચ તૈયાર કરે છે જેમાં તે સુરક્ષિત રહી શકે , જીવ મોટા થતા તેમાંથી બહાર નીકળી જાય અને શંખ એ અવશેષ રૂપે આપણ ને મળી આવે છે. અનેક સાઈઝ, વજન અને પ્રકાર ના શંખ સમુદ્ર માં થી મળી આવેલ છે.\nઆ શંખ ની રચના અદ્ભૂદ છે, તેના માનવ જીવન માં અનેક ઉપયોગ છે. હિંદુ ધર્મ ની માન્યતા પ્રમાણે શંખ એ પવિત્ર ગણાય છે. તેની પૂજા અર્ચના થાય. આરતી કે ધાર્મિક વિધિ ની શરૂઆતમાં તેને ફૂકી ને ધ્વની ઉત્પન કરવાથી વાતાવરણ ની શુદ્ધાતા થાય છે. શંખ ધ્વની માં ઓમ નો રણકાર હોય છે તથા પુરાણા વેદો ના મતે તે વિજય ધ્વની હોય છે.\nશંખ અનેક પ્રકાર ના હોય છે પરંતુ બે મુખ્ય પ્રકાર છે, ૧) દક્ષિણાવર્તી શંખ જેમાં શંખનો ખુલ્લો ભાગ જમણી તરફ હોય છે. ૨) વામાંવર્તી શંખ જેમાં તેનો ખુલ્લો ભાગ ડાબી તરફ હોય છે, જે દરેક ધાર્મિક કાર્ય માં ઉપયોગ માં લેવાય છે. ધાર્મિક માન્યતા પ્રમાણે તેના ધ્વની થી આસપાસ ના વાતાવરણ માંથી નેગેટીવ ઉર્જા દૂર થઇ ને વાતાવરણ સાત્વિક બને છે. વૈદિક વિજ્ઞાન મુજબ તેના ધ્વની થી ઉત્પન થતા અવાજ ના મોજા થી વાતાવરણ માં રહેલ માઈક્રો બેક્ટેરિયા નાશ પામે છે અથવા શુશુપ્ત થઇ જાય છે. આજના આધુનિક વિજ્ઞાને પણ તેનો સ્વીકાર કરેલ છે.\nશંખ ને વગાડવા થી ઘણા ફાયદા થાય છે જેમકે તેમાંથી શ્વાસ ને લગતી બીમારી માં મળે, ફેફસા મજબુત થાય, અસ્થમા અને લીવર ના રોગો થી છુટકારો અને શંખ વગાડવો એ એક પ્રકારના યોગ નો પ્રકાર છે. જે આપણાને ગંભીર રોગ જેવા કે હ્રદય રોગ, ઉચ રક્ત ચાપ વગેરે થી બચાવે છે. હેવ તમને સમજાશે કે સામાન્ય લગતા શંખ એ માનવ જીવન માટે કેટલો ઉપયોગી છે.\nશંખ ના કાયમી ઉપયોગ થી અંધત્વ અને તોતડાપણું દૂર થાય છે. શંખ માં પાણી ને સૂર્ય ને જળ ચઢાવવા થી આંખની તકલીફ મા રાહત મળે છે. હિંદુ માન્યતા પ્રમાણે શંખ માં પાણી ભરવાથી તે પાણી ની ગુણવત્તા વધે છે તે ગંગા જળ સમાન પવિત્ર બની જાય છે. તમે જોયું હશે જયારે મંદિર માં આરતી થાય છે ત્યારે શંખ માં પાણી ભરી ને રાખે છે અને ત્યાર બાદ તે પાણીનો છંટકાવ ભક્તો પર અને ચોરફ કરવામાં આવે છે. આ પાણી શંખ રાખવા થી શુદ્ધ બને છે અને તે ચર્મરોગ મટાડે છે.\nએક પ્રયોગ મુજબ, શંખ માં રાતે ગંગાજળ ભરીને રાખવું અને સવારે તે પાણી હ્રદય રોગી અને ડાયાબીટીસ ના દર્દીને આપવું તેનાથી દર્દ માં રાહત થાય છે.\nવાસ્તુશાસ્ત્ર માં પણ શંખ ને ખુબ જ પવિત્ર માનેલ છે તેને ઘર માં રાખવા થી ખરાબ ઉર્જા અને વાસ્તુ દોષ દૂર થાય છે. ભારત ના મહાન વૈજ્ઞાનિક જગદીશ ચંદ્ર બોઝે અગણિત પ્રયોગો શંખ ને લઈને કરેલ હતા અને તેમના મતે શંખ નો ધ્વની વિશિષ્ટ છે એમ સાબિત કરેલ અને દર્દ નિવારક તરીકેની અગત્યતા પુરવાર કરેલ છે.\nમહાભારત ના યુદ્ધની શરૂઆત માં અલગ અલગ પ્રકાર ના શંખનાદ કરવામાં આવેલ તેવી માહિતી શ્રીમદ ભાગવત ગીતા માં છે. તેના પહલે અધ્યાયના જણાવ્યા મુજબ યુદ્ધ પહેલા શ્રીકૃષ્ણ પાજ્ન્ય નામક શંખ, અર્જુને દેવદત્ત નામનો શંખ તથા ભીમે પૌંન્દ્ર નામનો મહાશંખ ને વગાડ્યા હતા.\nશંખની બનાવટ તપાસીએ તો તેમાં પુષ્કળ પ્રમાણ માં કેલ્શિયમ, બ્રીમ સ્ટોન અને ફોસ્ફરસ થી બનેલ છે તેનો ભૂકો કરીને પાવડર સ્વરૂપ માં આયુર્વેદિક દવામાં પણ ઉપયોગ થાય છે, તેનાથી પેટ ને લગતા રોગ માં રાહત થાય છે. આવા કુદરત ના અદભૂત અને માનવને બહુઉપયોગી એવા સામાન્ય દેખાતા શંખ માં અનન્ય ઉપયોગીતા રહેલ છે. તો હવે તમે પણ તમારા ઘર માં એકાદ શંખ વસાવજો અને તેનો ભરપુર લાભ લેવાનું ચૂકશો નહિ !!!!!!!!!\nBharat D Mehta (9428352435)\nDy .Project Director (Ex)\nRavigiri Gauswami3માસ પહેલા\nShyam Sardhara4માસ પહેલા\nMaulika Shah4માસ પહેલા\nPiyush Gami4માસ પહેલા